VEGA præsenterer   
**Lamin har catchy omkvæd og stilsikre flows**   
*Kaskader af slentrende rim, vokaleffekter og R&B-riffs rammer Lille VEGA, når Lamin udfolder sine sprøde hiphop-bangers.*   
   
Lamin er en af rapscenens nyeste og mest innovative navne. Den 26-årige rapper har trods sin relativt korte tilstedeværelse i rampelyset fået skabt en massiv hype. Hans tekstunivers, der emmer af sprogblomster og vanedannende melodilinjer, er en af grundstenene i Lamins rejse mod stjernerne.    
   
Det kommer særligt til udtryk på singlen *Hva ved de om Lams*, der netop er udkommet på debutalbummet af samme navn. I en fusion mellem diverse hiphopgenrer og vellydende melodisk trap, er Lamin både højenergisk, tilbagelænet og eftertænksom. *Hva ved de om Lams* er et album, der i brudstykker, fortæller den introducerende historie om den hemmelighedsfulde og ret så mystiske artist.    
   
På Lamins featureliste finder du et imponerende lineup, der bl.a. tæller navne som Artigeardit, Karl William, Kesi, Node og ICEKIID.    
   
Sidste år udgav han sin debut-ep *TOUR,* der demonstrererede Lamins imponerende musikforståelse og alsidighed. Med nummeret “Daggerin” (Lamin X ICEKIID) strøg han direkte ind på Spotifys top 30 chart.    
   
Koncerten i Lille VEGA bliver Lamins første headliner show, og den nye rapstjerne er klar til at kickstarte den euforiske hiphopfest.    
   
**Fakta om koncerten**          
Lamin (DK)                
Torsdag den 9. september, 2021 kl. 20.00                  
Lille VEGA, Enghavevej 40, 1674 København V                  
Billetpris 170kr. + gebyr                  
Billetsalget starter i dag via [vega.dk](http://vega.dk/) og Ticketmaster